Diari Oficial de la Generalitat Valenciana


Sumari del DOGV 4198, del 26-02-2002 (2002/1532)

RESOLUCIÓ de 25 de gener de 2002, del president de l'Institut Valencià de la Joventut (IVAJ), per la qual s'autoritza una modificació pressupostària de l'exercici 2002.
------------------------------------------------------------------------------------------------------------------------------------------------------------------------

### Dades del document

Número de DOGV
:   4198

Data del DOGV
:   26-02-2002

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2002/1532


Organisme emissor
:   Institut Valencià de la Joventut

Tipus de document
:   Resolució

RESOLUCIÓ de 25 de gener de 2002, del president de l'Institut Valencià de la Joventut (IVAJ), per la qual s'autoritza una modificació pressupostària de l'exercici 2002. [2002/X1532]
  
La Direcció General de l'Institut Valencià de la Joventut (IVAJ), ha plantejat la creació de dues línies de subvenció. Una, per un import de 36.061 euros, per col·laborar amb l'Ajuntament de Benicàssim en el finançament del Festival Internacional de Benicàssim (FIB), i una altra, per 90.152 euros per finançar l'acabament de la construcció d'un alberg juvenil al barri de Velluters de València per part de la Fundació Sant Jordi per a l'Escoltisme Valencià.
  
També planteja l'increment de la dotació de la línia a favor de l'Institut Valencià de Cinematografia ?Ricardo Muñoz Suay- en 271.750 euros per tal de finançar, durant l'exercici 2002, el Festival Internacional Cinema Jove.
  
Finalment, proposa que el conveni siga la normativa que regule la línia SE000022, ?Foment del transport públic interurbà a la Comunitat Valenciana per als usuaris del Carnet Jove?.
  
D'acord amb el que estableix l'article 69 del text refós de la Llei General Pressupostària, aplicable amb caràcter supletori, que atorga la competència en transferències de crèdit als titulars dels departaments ministerials.
  
En virtut del que estableix l'article 64 del text refós de la Llei d'Hisenda Pública de la Generalitat Valenciana, pel qual es substitueix la fiscalització prèvia pel control financer anual en les entitats autònomes de caràcter mercantil, industrial, financer o anàleg de la Generalitat Valenciana, resolc:
  
Autoritzar una modificació pressupostària de l'Institut Valencià de la Joventut per a l'exercici 2002, consistent en la transferència de 397.963 euros (tres-cents noranta-set mil nou-cents seixanta-tres euros) del capítol II als capítols VII (90.152 euros) i IV (307.811 euros) del pressupost de despeses de l'IVAJ, amb la qual cosa les línies de subvenció afectades queden com s'indica tot seguit:
  
LÍN/PROJ: SE000915
  
DENOMINACIÓ: Contribució al finançament de la construcció d'un alberg juvenil a València
  
CAP: 7
  
IMPORT: 90.152 euros
  
BENEFICIARIS PREVISTOS: Fundació Sant Jordi per a l'Escoltisme Valencià
  
NORMATIVA REGULADORA: Conveni
  
DESCRIPCIÓ I FINALITAT: col·laborar en el finançament de l'acabament de la construcció d'un alberg juvenil al barri de Velluters de València.
  
LÍN/PROJ: SE000916
  
DENOMINACIÓ: Col·laboració amb el Festival FIB
  
CAP: 4
  
IMPORT: 36.061 euros
  
BENEFICIARIS PREVISTOS: Ajuntament de Benicàssim
  
NORMATIVA REGULADORA: Conveni
  
 DESCRIPCIÓ I FINALITAT: col·laborar en el finançament del Festival Internacional de Benicàssim (FIB) de 2002
  
LÍN/PROJ: SE000017
  
DENOMINACIÓ: Cinema Jove
  
CAP: 4
  
IMPORT: 541.000 euros
  
BENEFICIARIS PREVISTOS: Institut Valencià de Cinematografia ?Ricardo Muñoz Suay-
  
NORMATIVA REGULADORA: Conveni
  
DESCRIPCIÓ I FINALITAT: col·laborar en el finançament del Festival Cinema Jove durant l'exercici 2002.
  
Autoritzar la substitució d'Ordre per Conveni en la normativa reguladora de la línia SE000022, que queda com s'indica tot seguit:
  
LÍN/PROJ: SE000022
  
DENOMINACIÓ: Foment del transport públic interurbà a la CV per als usuaris del Carnet Jove
  
CAP: 4
  
IMPORT: 240.410 euros
  
BENEFICIARIS PREVISTOS: Empreses de transport regular interurbà per carretera a la Comunitat Valenciana
  
NORMATIVA REGULADORA: Conveni
  
DESCRIPCIÓ I FINALITAT: cofinançar juntament amb les empreses beneficiàries la utilització del transport per carretera per part dels joves usuaris del Carnet Jove